Tre spillere for Vikings ble valgt ut til å representere NFC i Pro Bowl 2020 da de første spillerstallene ble annonsert 18. desember 2019: running back Dalvin Cook, safety Harrison Smith og defensive end Danielle Hunter. Dette var Smiths femte Pro Bowl og Hunters andre, mens Cook spilte i sitt første. Etter at flere NFC-spillere trakk seg, inkludert San Francisco 49ers fullback Kyle Juszczyk, defensive end Nick Bosa og cornerback Richard Sherman, Green Bay Packers quarterback Aaron Rodgers, og Chicago Bears linebacker Khalil Mack, ble flere av Vikings’ spillere lagt til i spillerstallen for Pro Bowl: fullback C.J. Ham, defensive end Everson Griffen, cornerback Xavier Rhodes, quarterback Kirk Cousins og linebacker Eric Kendricks. Det var Ham og Kendricks’ første Pro Bowl, Cousins’ andre, Rhodes’ tredje og Griffens fjerde.